Hunermed Nûr Cafer: Hunerê Dilê Min li Dinê Vekir 
Mêvanê vê xelekê ji bernama Deng û reng, Hunermendê şêwekar Nûr Cafer e
Huner tiştekî romantîk e, lê di nav xwe de hestê herî bilind û naz û tenik yê mirov diyar dibe û dibe zimanê çîroka mirov. Wisa hunerê dilê hunermend Nûr Cafer bi ser dinê ve vekir û hişt ku xwe tê de bibîne. Nûr, di sala 1969an de, li gundê Basofanê li herêma Efrînê ji dayik bû. Di temenê 4 salî de, tevî malbata xwe bar kirin Şamê û li wir bi cî bûn. Nûr li Şamê û di bin bandora biryarê xwe yê mezin, nîgarkêşî hînbû. Ji sala 1992'an ta 1996'an ve li navenda hunera ciwan Adham Ismaîl xwendina xwe ya hunerî kir û fêrî hûrbîniyên hunera şêwekarî bû. Di sala 1996'an de, koçberî Almanya bû û ta roja îro li wir dijî. Piraniya berhemên Nûr bi rengê avî ne û bêtirî wan li ser Şama kevin e. "Şam beşek ji dilê min e û hezkirina wê berhemên min geş dike." Ew, li nava Sûriyê û li derve beşdarî gelek pêşangehan bûye. Bi hezkirin û bawerî karê xwe dike û dibêje ku huner dikare dilê mirovan zelal bike û wan dûrî nijadperestî û nehezkirinê bixîne.